כל אנשי המלך (סרט)

כל אנשי המלך (אנגלית: All the King's Men) הוא סרט קולנוע משנת 1949 המבוסס על ספרו זוכה פרס פוליצר של רוברט פן וורן.

הסרט
הסרט מספר על עלייתו ונפילתו של הפוליטיקאי וילי סטארק, שמגיע מאזור כפרי היישר לכהונת מושל, ובדרך מאבד את תמימותו והופך להיות מושחת כמו קודמיו בתפקיד.

רוסן, במאי הסרט והמפיק, הציע בתחילה את התפקיד הראשי לג'ון ויין, אך הוא סירב כשמצא את התסריט כלא פטריוטי כלפי ארצות הברית במובנים רבים.

ברודריק קרופורד, מי שלבסוף לקח את התפקיד, זכה בפרס האוסקר כשחקן הראשי הטוב ביותר לשנת 1950, כשהוא ניצח בהתמודדות את ג'ון ויין שהתמודד על סרטו חולות איוו ג'ימה.

פרסים
הסרט זכה בשלושה פרסי אוסקר:
 הסרט הטוב ביותר.
 השחקן הטוב ביותר - ברודריק קרופורד, על תפקידו כווילי סטארק.
 שחקנית המשנה הטובה ביותר - מרסדס מקמברידג', על תפקידה כסאדי בורק.

הסרט היה מועמד לארבעה פרסי אוסקר נוספים:
 הבמאי הטוב ביותר - רוברט רוסן.
 שחקן המשנה הטוב ביותר - ג'ון אירלנד, על תפקידו כג'ק בורדן.
 העריכה הטובה ביותר - אל קלארק ורוברט פאריש.
 התסריט המעובד הטוב ביותר - רוברט רוסן.

התייחסויות
ב-2001 הכריזה ספריית הקונגרס על הסרט כ"משמעותי מבחינה תרבותית" והוא נבחר לשימור בארכיון הסרטים הלאומי של ארצות הברית.

עיבוד נוסף לספר נעשה בשנת 2006, שהיה גרסה מחודשת (remake) לסרט הראשון, בו מככבים שון פן (כווילי סטארק), ג'וד לאו, אנטוני הופקינס וקייט וינסלט.

קישורים חיצוניים

ערכים שבהם תבנית בריטניקה אינה מתאימה
סרטי 1949
סרטי דרמה אמריקאיים
סרטים מבוססי ספרים
זוכי אוסקר: הסרט הטוב
סרטים בשימור ספריית הקונגרס
סרטי קולומביה
זוכי פרס גלובוס הזהב לסרט דרמה הטוב ביותר